陳慧敏7年冇開個人騷 宣布5月開音樂會
2024年04月03日 23:01
東網電視
更多新聞短片
歌手陳慧敏今日(3日)生日,踏入生日零時零分,她在社交平台宣布將於5月17及18日,在香港藝術中心壽臣劇院舉行兩場音樂會,慧敏表示生日好想送一份禮物給自己,原來已7年冇開個人騷,所以好想今年完成這個心願,並興奮表示找來了The Hertz任音樂總監。
音樂會名為《「趁我們還有____ 」陳慧敏個人音樂會2024》,她解釋用上下間線原因,是希望透過音樂會與大家去尋找各人心中的答案,她表示:「疫情呢幾年返香港,成日聽到身邊人講失去,大家講嘅失去,係因為疫情?係因為經過咗好多生離死別?戰爭?定係因為好多嘢唔同咗?心情未平伏到?所以我喺到諗,會唔會嘗試換個角度諗,係大家談論失去同時,其實我哋仲有啲咩?成為今次音樂會嘅主題,亦係一條填充題,同大家一齊面對、一齊搵內心答案。」
提到早前在一個騷上接觸The Hertz,當刻就鎖定了找他們合作:「今次The Hertz會成隊Band一齊做我嘅Music director,佢哋本身就係團隊,而我咁多年來都係一個solo歌手,喺佢哋身上會更加感受到團體嘅力量。今次個音樂會上,我哋會有好大合作,互相擦出不同嘅火花。」